
                 Nr.23/44/2005

AVIZ

asupra proiectului de Lege pentru aderarea Guvernului României la Acordul privind protecţia reciprocă a secretului invenţiilor din domeniul apărării, pentru care s-au făcut cereri de brevetare, adoptat la Paris la 21 septembrie 1960 şi la Acordul privind comunicarea, în scopuri de apărare, a informaţiilor tehnice, adoptat la Bruxelles la 19 octombrie 1970


În conformitate cu prevederile art.89 din Regulamentul Camerei Deputaţilor, republicat,  Comisia pentru industrii şi servicii a fost sesizată,  pentru aviz care va fi transmis Comisiei pentru apărare, ordine publică şi siguranţă naţională, cu proiectul de Lege pentru aderarea Guvernului României la Acordul privind protecţia reciprocă a secretului invenţiilor din domeniul apărării, pentru care s-au făcut cereri de brevetare, adoptat la Paris la 21 septembrie 1960 şi la Acordul privind comunicarea, în scopuri de apărare, a informaţiilor tehnice, adoptat la Bruxelles la 19 octombrie 1970 (P.L.X 119/2005).


Consiliul Legislativ a avizat favorabil proiectul de lege, cu adresa nr.242/2005, cu observaţii şi propuneri care au fost preluate parţial de către iniţiator.


În conformitate cu prevederile art.75 alin.(1) din Constituţia României, republicată, Camera Deputaţilor este prima Cameră sesizată.



Membrii Comisiei pentru industrii şi servicii au dezbătut proiectul de lege în şedinţa din 12 aprilie 2005.



La lucrările comisiei au fost prezenţi toţi cei 24 de membri ai comisiei.



La dezbateri au participat, din partea Ministerului Apărării Naţionale, domnul Marius Bălu – secretar de stat şi domnul lt. Ilie Florentin – consilier juridic.


În urma dezbaterilor, membrii comisiei au hotărât, în unanimitate, să avizeze favorabil proiectul de lege în forma transmisă de Guvern.



Prin obiectul de reglementare şi conţinutul său, proiectul de lege face parte din categoria legilor ordinare.

                       PREŞEDINTE,                                    SECRETAR,
                    Dan Ioan Popescu                                 Aurelia Vasile
Consilier,
Silvia Vlăsceanu

